آمریکا بیرلشمیش دؤولتلری اوردوسو، اورتا منزیل‌لی نوکلئر گوج‌لر آنلاشماسی چرچیوه‌سین‌ده قاداغان اولونان ایکی موشکی بو ایل تست ائد‌جک.
آسوشیتد پرس خبر آژانسینین آمریکالی نماینده‌لره دایاندیردیغی خبرین‌ده، یئتکیلیلرین آدینی وئرمه‌دیگی موشکلرین بیرینین مین کیلومتر منزیله صاحب آلچاق ارتفاع موشکی، دیگرینین ایسه منزیلی ۳ مین ایله ۴ مین کیلومتر آراسین‌دا، بالیستیک بیر موشک اولاجاغی ایفاده ائدیلدی.
هر ایکی موشکین ده نوکلئر باش‌لیق داشیمایاجاغی قید ائدیلرکن آلچاق ارتفاع موشکین آگوست آیین‌دا تست ائدیله‌جگی و ۱۸ آی ایچری‌سین‌ده آکتیو حالا گتیریله‌جگی قید ائدیلدی.
بالیستیک موشکین ایسه نوامبر آیین‌دا تست ائدیله‌جگی آنجاق بئش ایل ایچری‌سین‌ده عملیاتی حالا گتیریله‌بیله‌جگی قید اولوندو.
آمریکا بیرلشمیش دؤولتلرینین دوغو آسیا و آوروپاداکی متفیقلرینه، هر ایکی موشک مسئله‌سین‌ده هله مشورت ائتمدیگینه اشاره ائدیلن خبرده، آمریکا اوردوسونون بالیستیک موشکی ساکیت اقیانوس‌داکی گوآم آداسینا یئرلشدیرجگی ایفاده ائدیلدی.
آمریکا بیرلشمیش دؤولتلری پرزیدنتی دونالد ترامپ، آگوست آیین‌دا سووئت اتفاقی ایله ۱۹۸۷ده ایمضالانان و روسیا فدراسیونو ایله داوام ائدیله‌ن اورتا منزیللی نوکلئر گوج‌لر آنلاشما‌سین‌دان چکیله‌جگینی آچیقلامیشدی.
آمریکا بیرلشمیش دؤولتلری رهبرلیگی، روسیانین نوکلئر گوج‌لر آنلاشما‌سینی اوزون زامان‌دیر پوزدوغونو سبب گؤستره‌رک لغو ائد‌جکلرینی ایفاده ائدرکن روسیا ایسه آمریکا بیرلشمیش دؤولتلرینی آنلاشمایا اویماماقلا سوچلاییر.
